Isac Elliot kommer til VG-lista
Isac Elliot (15) har vært stjerne i både hjemlandet og Norge siden 2013, og har hatt flere opptredener på VG-listeshowene. På Rådhusplassen i Oslo 24. juni er han tilbake – til stor lettelse for fansen. Ved siden av Marcus & Martinus, som også er bekreftet til konserten, er Elliot nemlig den som etterspørres mest i VG-listas sosiale medier. Les også: Popidolet på hemmelig norgesbesøk – Da vi tidligere i vår spurte hvilke artister folk ønsker seg på VG-lista, fikk vi utrolig mange ønsker om Marcus & Martinus – og Isac Elliot, sier VGs sjef for sosiale medier, Øyvind Solstad. – Så mange, faktisk, at vi måtte spørre på nytt på Instagram: – Jeg er superglad for å være tilbake på Rådhusplassen og VG-lista! Beæret og lykkelig. Det var der alt begynte for meg i Norge tre år tilbake, sier Elliot til VG. Fikk du med deg? Isac Elliots oppgjør med netthat og mobbing Tre år føles lenge siden, synes 15-åringen. – Jeg har sett på bilder fra da, og jeg ser så liten ut! Det var bare den fjerde konserten jeg gjorde noensinne. Nå har jeg enda flere fans, og jeg kan knapt vente med å gi dem et skikkelig show, sier Elliot, som for tiden er i USA og jobber med sitt neste album. Elliot får godt selskap på VG-listeshowet. Dit kommer også det norske elektronikastjerneskuddet Matoma, som har over en kvart milliard avspillinger på Spotify å slå i bordet med. Hans hit sammen med Astrid Smeplass, «Running Out», passerer 90 millioner i løpet av helgen. I Matomas tilfelle er det grunn til å forvente flere vokalister på scenen. Det blir rikelig elektronisk norsk musikk med internasjonal vind i seilet på showet i år.Forrige artistslipp: Disse kommer også Fra Fana i Bergen – i likhet med allerede bekreftede Alan Walker – kommer også Sonny Alven. I tillegg blir det gjensyn med hip hop-veteranene Paperboys, hvor Øyvind «Vinni» Sauvik fortsatt styrer skuten. Til sommerens øvrige VG-listeshow kommer Cezinando og Bendik til Trondheim 20. juli og Førde 27. juli. Bendik tar også turen til Bergen 13. juli, og får selskap av Izabell, som i tillegg stiller i Førde. VG-listeshowet på Rådhusplassen 24. juni overføres direkte av VGTV og NRK. Programledere i Oslo er Christine Dancke og Stian «Staysman» Thorbjørnsen, mens Abiel Tesfai blir Danckes makker i de øvrige byene. * Følg VG-lista på Facebook, Instagram og Twitter. Snapchat: «vglistatopp20»
Den unge finnen er blant stjernene som opptrer på Norges største popshow 24. juni.